สอบถามครับ มีผืนขึ้นบริเวณขาหนีบและแก้มก้น บนลำคอบ้าง มีอาการผืนคล้ายวงกลม เป็นแล้วก็หาย ถ้าหายแล้วส่วนมากจะเป็นรอยดำแล้วเกิดขึ้นใหม่บริเวณข้างๆกัน ตอนนี้เริ่มรามออกบริเวณกว้างแล้ว และบางทีโดนเหงื่อตัวเองจะมีอาการแสบและคัน อยากทราบว่าอาการแบบนี้น่าจะมีวิธีรักษาให้หายขาดไหมครับ ขอบครับ
สวัสดีค่ะ Momo,ผื่นบริเวณขาหนีบและแก้มก้น ลำคอ และมีอาการแสบ คัน อาจเป็น1. ผื่นแพ้หรือระคายเคืองจากสารเคมีต่างๆ เช่น อาจแพ้ผงซักฟอก หรือน้ำยาซักผ้า น้ำยาปรับผ้านุ่ม แพ้แป้งหรือโลชั่นที่นำมาทาผิว เป็นต้น2. การติดเชื้อราแคนดิดาที่ผิวหนัง จะพบเป็นผื่นสีแดง หรือผิวหนังอาจมีลักษณะแบบบวมแดงลอกก็ได้ มักมีอาการคัน หรืออาจมีอาการเจ็บแสบก็ได้3. โรคกลาก ซึ่งหากเป็นบริเวณขาหนีบ รอบทวารหนัก จะเรียกว่า สังคัง เป็นโรคติดเชื้อรากลุ่มเดอร์มาโตไฟต์ (dermatophyte) ที่ผิวหนัง อาการเริ่มแรกมักจะเห็นเป็นตุ่มแดงๆ แล้วค่อยๆ ลามออกไปจนมีลักษณะเป็นวงที่มีขอบเขตชัดเจน โดยจะเป็นรูปวงกลมหรือวงรีที่มีขอบเขตหยึกหยักไปมา ผื่นจะเป็นแบบยกนูนขึ้นจากผิวหนัง และขอบของผื่นจะยกนูนสูงกว่าตรงกลางของผื่น ขอบของผื่นจะมีสีแดงและมีขุยสีขาวๆ ปกคลุม ส่วนตรงกลางของผื่นลักษณะสีของผิวหนังจะปกติดี และจะมีอาการคันนมากร่วมทั้งนี้ ไม่ว่าจะเกิดจากสาเหตุใด เมื่อผื่นหายไป จะทิ้งรอยดำไว้ได้ (post-inflammatory hyperpigmentation) คือผิวหนังบริเวณจุดนั้นมีการผลิตเม็ดสีเพิ่มขึ้น ตามหลังการอักเสบของผิวหนัง ซึ่งรอยดำเหล่านี้ จะค่อยๆ จางหายไปได้เองในเบื้องต้น แนะนำให้หลีกเลี่ยงการใช้สิ่งต่างๆ ที่อาจแพ้ไปก่อน เช่น ไมควรทาแป้ง โลชั่น ครีม ใช้สบู่ที่ไม่รุนแรงในการอาบน้ำฟอกตัว ในการซักกางเกงชั้นใน ต้องล้างฟองผงซักฟอกออกให้หมด ไม่ใช้ยาปรับผ้านุ่ม เป็นต้น และควรรักษาความสะอาดบริเวณอวัยวะเพศและขาหนีบ ไม่ให้เปียกชื้น หากเป็นคนมีเหงื่อมาก ก็ควรอาบน้ำบ่อยๆ เป็นต้น หากคันมาก อาจทานยาแก้แพ้แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น หากอาการไม่หายไป แนะนำควรไปพบแพทย์เพื่อตรวจรักษาค่ะ ซึ่งหากเป็นการติดเชื้อราที่ผิวหนัง ก็จะต้องใช้ยาฆ่าเชื้อราทาหรือรับประทาน หากเป็นผื่นที่เกิดจากการแพ้ ก็ต้องใช้ยาที่มีสเตียรอยด์ทาค่ะ